Diari Oficial de la Generalitat Valenciana


Sumari del DOGV 8600, del 26-07-2019 (2019/7570)

Extracte de la Resolució de 19 de juliol de 2019, del rector, per la qual es convoquen les beques del Programa de Cooperació al Desenvolupament 2019-2020, destinades a fomentar la participació de l'alumnat en programes i projectes de cooperació al desenvolupament.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8600

Data del DOGV
:   26-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7570


Data del document
:   19-07-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 19 de juliol de 2019, del rector, per la qual es convoquen les beques del Programa de Cooperació al Desenvolupament 2019-2020, destinades a fomentar la participació de l'alumnat en programes i projectes de cooperació al desenvolupament. [2019/7570]  
BDNS (identif.): 467559.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la base de dades nacional de subvencions:  
http://www.pap.minhap.gob.es/bdnstrans/index  
  
Primer. Beneficiaris  
Pot participar en aquest programa l'alumnat matriculat en una titulació de la UPV de grau o màster oficial durant el període en el qual se sol·licita i que es gaudeix l'ajuda.  
Les ajudes són per a la realització de treballs o projectes final de grau, treballs o projectes final de carrera, tesines i treballs finals de màster o pràctiques curriculars de titulacions oficials de la UPV (sempre que les pràctiques estiguen contemplades en el pla d'estudis oficial). Queda exclòs l'alumnat de doctorat, de títols propis (matrícules del CFP) i d'intercanvi acadèmic (Erasmus, Sèneca, etc.).  
  
Segon. Finalitat  
Promoure la participació de l'alumnat en programes i projectes de cooperació al desenvolupament duts a terme en institucions vinculades al sistema de cooperació internacional (ONGD, organismes internacionals, universitats, etc.). Les activitats es desenvoluparan en països amb un Índex de Desenvolupament Humà mig-baix, o amb les poblacions més vulnerables d'altres estats amb desigualtats internes.  
  
Tercer. Bases reguladores  
Accessibles en http://www.upv.es/entidades/CCD/infoweb/ccd/info/790640normalc.html  
  
Quart. Import  
Cadascuna de les ajudes està dotada amb un màxim de 3000 €, corresponents a:  
- Borsa de viatge (bitllets de transport, bovines i visats): 1.000 euros  
- Ajuda per a allotjament i manutenció: 400 euros al mes  
- Assegurança mèdica  
  
Cinqué. Termini de presentació de sol·licituds  
El termini de lliurament de sol·licituds comença el dia posterior a la publicació de l'extracte d'aquesta resolució en el Diari Oficial de la Generalitat Valenciana i finalitza el dimarts 15 d'octubre de 2019 a les 23.59 hores.  
En cas que queden fons disponibles després de la resolució d'aquest primer termini, el Centre de Cooperació al Desenvolupament de la UPV podrà obrir un segon període de presentació de sol·licituds entre les 09.00 hores del dilluns 4 de novembre i les 23.59 hores del divendres 22 de novembre de 2019.  
  
València, 19 de juliol de 2019.- El rector: Francisco José Mora Mas.